Brian Axsmith

Brian J. Axsmith (født ca 1963, død 3. mai 2020) var en amerikansk paleobotaniker, paleoøkolog og professor i biologi ved University of South Alabama, der han underviste i økologi, evolusjonsbiologi og evolusjonen av karplanter. Axsmith studierte barveksters og karplanters evolusjon. Han var spesialist på Neogene paleobotanikk på Gulf Coastal Plain i det som nå er USA, særlig i  Alabama og Mississippi, og dessuten på mesozoisk paleobotanikk i det østlige Nord-Amerika og i Kina.

Liv og virke

Bakgrunn
Brian Axsmith vokste opp i Philadelphias forsteder. Han tok graden bachelor of science ved Millersville University of Pennsylvania. Axsmith ble doktor i biologi ved University of Kansas i 1998.

Forskning, karriere
Blant Axsmiths viktigste funn var fossiler av pollen og barnåler fra weymouthfuru (Pinus strobus) på Gulf Coastal Plain, som ikke lenger er del av treets naturlige utbredelsesområde. Axsmith oppdaget også de da (og nå, 2020) eldste kjente posteocene fossilspor av  carpinus, bedre kjent som agnbøk - eller på engelsk hornbeam- eller ironwoodtrær, i Nordamerika. Axsmith dant også fossiliserte pterocarya (vingenøtt) i  Citronelle Formation i Mobile County i Alabama. I vår tid finner man pterocaryaer kun i Asia, men Axsmiths oppdagelse indikerte at speciet en gang var å finne også i sørøstlige Nordamerika.

Axsmith var gift med Jennifer Axsmith og hadde en sønn.

Brian Axsmith døde av komplikasjoner relatert til COVID-19den 5. mai 2020, i en alder av 57 år, etter å ha fått diagnosen i april.

Referanser

Botanikere fra USA
Dødsfall relatert til covid-19 i USA